CELEX: 22011D0117
Language: lt
Date: 1319155200000
Title: 2011 m. spalio 21 d. EEE jungtinio komiteto sprendimas Nr. 117/2011, kuriuo iš dalies keičiamas EEE susitarimo IX priedas (Finansinės paslaugos)

22.12.2011   
            
            
               LT
            
            
               Europos Sąjungos oficialusis leidinys
            
            
               L 341/81
            
         EEE JUNGTINIO KOMITETO SPRENDIMAS
   Nr. 117/2011
   2011 m. spalio 21 d.
   kuriuo iš dalies keičiamas EEE susitarimo IX priedas (Finansinės paslaugos)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo IX priedas buvo iš dalies pakeistas 2011 m. liepos 1 d. EEE jungtinio komiteto sprendimu Nr. 78/2011 (1);
            
         
               (2)
            
            
               į Susitarimą turi būti įtraukta 2009 m. rugsėjo 16 d. Europos Parlamento ir Tarybos direktyva 2009/103/EB dėl motorinių transporto priemonių valdytojų civilinės atsakomybės draudimo ir privalomojo tokios atsakomybės draudimo patikrinimo (2);
            
         
               (3)
            
            
               Direktyva 2009/103/EB panaikinamos Tarybos direktyvos 72/166/EEB (3), 84/5/EEB (4) ir 90/232/EEB (5), taip pat Europos Parlamento ir Tarybos direktyvos 2000/26/EB (6) ir 2005/14/EB (7), kurios įtrauktos į Susitarimą ir todėl pagal Susitarimą turi būti panaikintos, išskyrus direktyvų 2000/26/EB ir 2005/14/EB nuostatas, kuriomis iš dalies keičiamos Tarybos direktyvos 73/239/EEB (8) ir 88/357/EEB (9) ir kurios pagal Susitarimą bus panaikintos EEE jungtinio komiteto sprendimu dėl Europos Parlamento ir Tarybos direktyvos 2009/138/EB (10) įtraukimo į Susitarimą;
            
         
               (4)
            
            
               į šį EEE susitarimo pritaikymą prie Direktyvos 2000/26/EB turėtų būti atsižvelgiama ir taikant Direktyvą 2009/103/EB,
            
         PRIĖMĖ ŠĮ SPRENDIMĄ:
   1 straipsnis
   Susitarimo IX priedas iš dalies keičiamas taip:
   
               1.
            
            
               8 punkto (Tarybos direktyva 72/166/EEB) tekstas pakeičiamas taip:
               „32009 L 0103: 2009 m. rugsėjo 16 d. Europos Parlamento ir Tarybos direktyva 2009/103/EB dėl motorinių transporto priemonių valdytojų civilinės atsakomybės draudimo ir privalomojo tokios atsakomybės draudimo patikrinimo (OL L 263, 2009 10 7, p. 11).
               Direktyvos nuostatos šio Susitarimo tikslais pritaikomos taip:
               21 straipsnio 6 dalis išdėstoma taip:
               
                  „Atstovo žalų sureguliavimo reikalams paskyrimas savaime nėra filialo, kaip apibrėžta Direktyvos 92/49/EEB 1 straipsnio b punkte, atidarymas, o atstovas žalų sureguliavimo reikalams nelaikomas draudimo įstaiga, kaip apibrėžta Direktyvos 88/357/EEB 2 straipsnio c punkte.“ “
               
            
         
               2.
            
            
               9 punkto (Antroji Tarybos direktyva 84/5/EEB), 10 punkto (Trečioji Tarybos direktyva 90/232/EEB) ir 10a punkto (Europos Parlamento ir Tarybos direktyva 2000/26/EB) tekstas išbraukiamas.
            
         2 straipsnis
   
      Europos Sąjungos oficialiojo leidinio EEE priede skelbtinas Direktyvos 2009/103/EB tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2011 m. lapkričio 1 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (11).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2011 m. spalio 21 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  OL L 262, 2011 10 6, p. 45.
   
      (2)  OL L 263, 2009 10 7, p. 11.
   
      (3)  OL L 103, 1972 5 2, p. 1.
   
      (4)  OL L 8, 1984 1 11, p. 17.
   
      (5)  OL L 129, 1990 5 19, p. 33.
   
      (6)  OL L 181, 2000 7 20, p. 65.
   
      (7)  OL L 149, 2005 6 11, p. 14.
   
      (8)  OL L 228, 1973 8 16, p. 3.
   
      (9)  OL L 172, 1988 7 4, p. 1.
   
      (10)  OL L 335, 2009 12 17, p. 1.
   
      (11)  Konstitucinių reikalavimų nenurodyta.